Държавен вестник, бр. 94, 2000 г., стр. 1

Петък, 17 ноември 2000 г.
София
Цена 0,55 лв.
ОФИЦИАЛНO ПЕЧАТНО ИЗДАНИЕ НА РЕПУБЛИКА БЪЛГАРИЯ
ОФИЦИАЛЕН РАЗДЕЛ
ДЪРЖАВЕН ВЕСТНИК 94
БРОЙ
НАРОДНО СЪБРАНИЕ
РЕШЕНИЕ
относно изслушването на министър-председа-
теля на Република България относно изваж-
дането на България от списъка на страните,
чиито граждани се нуждаят от визи за пътуване
в Европейския съюз
Народното събрание на основание чл. 86, ал. 1
от Конституцията на Република България и във
връзка с проведеното изслушване на министър-
председателя на Република България относно
изваждането на България от списъка на стра-
ните, чиито граждани се нуждаят от визи за
пътуване в Европейския съюз,
Р Е Ш И :
1. Приветства положителната оценка на
Европейската комисия за постигнатия от Бъл-
гария значителен напредък в областта на пра-
восъдието и вътрешните работи, както и пред-
приетите мерки за борба с незаконната имигра-
ция и за управление на граничния контрол. Тази
оценка е потвърдена в предложението на Евро-
пейската комисия за изваждането на Републи-
ка България от негативния визов списък и пре-
доставянето на безусловен безвизов режим на
българските граждани.
2. Приветства резолюцията на Европейския
парламент от м. юли 2000 г., с която се подкре-
пя предложението на Европейската комисия, и
очаква от него бъдеща подкрепа за България
по този въпрос.
3. Изразява тревога, че въпреки началото на
преговорите за членство на България в Евро-
пейския съюз, констатирания напредък, напра-
вените предложения на Европейската комисия
и гласуваната резолюция на Европейския пар-
ламент, Съвета на министрите на правосъдие-
то и вътрешните работи може да съхрани визо-
вия режим за българските граждани.
4. Настоява Съветът на министрите на пра-
восъдието и вътрешните работи да приеме ре-
шение за въвеждане на безусловен и недискри-
минационен безвизов режим за българските
граждани.
5. Възлага на правителството да продължа-
ва да защитава националния интерес на страна-
та, като не допусне подмяна на стратегическа-
та ориентация на България за членство в Евро-
пейския съюз и да отстоява спазването на прин-
ципа от Хелзинки, според който всяка страна-
кандидатка се оценява индивидуално съобраз-
но своите достижения.
6. До вземането на решение за снемане на
визовия режим правителството настоятелно:
—да предизвика дебат с европейските парт-
ньори за геополитическото бъдеще на страна-
та, за да потвърди мястото на България в про-
цеса на европейското разширяване и не се до-
пусне поставянето му в други външнополити-
чески рамки;
—отново да дефинира мястото на България
в регионалните форми на сътрудничество в
съответствие с българския интерес за членство
в Европейския съюз.
Решението е прието от ХХХVIII Народно
събрание на 10 ноември 2000 г. и е подпечатано
с официалния печат на Народното събрание.
Председател на Народното събрание:
Йордан Соколов
67059
ПРЕЗИДЕНТ
НА РЕПУБЛИКАТА
УКАЗ № 409
На основание чл. 129, ал. 2 от Конституция-
та на Република България
П О С Т А Н О В Я В А М :
Назначавам Иван Тодоров Григоров за пред-
седател  на Върховния касационен съд на Ре-
публика България, считано от датата на прек-
ратяване изпълнението на функциите му като
член на Конституционния съд.
Издаден в София на 13 ноември 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов
67276